**დანართი # 1**

**„დამტკიცებულია“**

**დირექტორის ბრძანების**

**# 01/06 22 მაისი 2019 წელი**

**Sps sazogadoebrivi koleji Tbilisis # 1**

**samedicino saswavleblis**

**profesiuli-saganmanaTleblo saqmianobis**

**d e b u l e b a**

**(axali redaqciiT)**

**თავი I**

**მუხლი 1. ზოგადი დებულებები**

* 1. შპს საზოგადოებრივი კოლეჯი თბილისის N1 სამედიცინო სასწავლებელი (შემდგომში კოლეჯი) არის კერძო სამართლის იურიდიული პირი, რომელიც დაფუძნებულია „მეწარმეთა შესახებ“ საქართველოს კანონის საფუძველზე და დამოუკიდებლად ახორციელებს საგანმანათლებლო საქმიანობას, უზრუნველყოფს სწავლებას ყველა საფეხურის პროფესიულ-საგანმანათლებლო პროგრამებზე.
  2. კოლეჯი თავის საქმიანობას წარმართავს საქართველოს კანონმდებლობის შესაბამისად, „პროფესიული განათლების შესახებ“, „მეწარმეთა შესახებ„ საქართველოს კანონებით, საქართველოს განათლებისა და მეცნიერების სამინისტროს კანონქვემდებარე აქტებით, ასევე კოლეჯის წესდებითა და პროფესიული საგანმანათლებლო საქმიანობის დებულებით, სხვა ნორმატიული აქტებით.
  3. პროფესიული საგანმანათლებლო საქმიანობის დებულება არეგულირებს სასწავლო და სხვა თანმდევ ურთიერთობებს.

**მუხლი 2. დებულების რეგულირების სფერო**

1. წინამდებარე დებულება ადგენს კოლეჯის სტრუქტურას, მისიას, მართვის პრინციპებს, პროფესიული სტუდენტის და მასწავლებლების უფლება-მოვალეობებს, აგრეთვე კოლეჯის საქმიანობასთან დაკავშირებულ სხვა საკითხებს.
2. დებულების ნორმების ცოდნა და შესაბამისი მოთხოვნების შესრულება სავალდებულოა კოლეჯთან შრომით ურთიერთობაში მყოფი ყველა პირის, მათ შორის პროფესიული საგანმანათლებლო პოგრამების განმახორცილელებელი მასწავლებლების, აგრეთვე, კოლეჯში ჩარიცხული პროფესიული სტუდენტებისათვის.
3. კანონმდებლობის დისპოზიციური ნორმები გამოიყენება იმ შეთხვევაში, თუ კოლეჯის წესდებით, დებულებით ან სამართლებრივი ძალის მქონე სხვა შიდა აქტით აღნიშნული ურთიერთობა განსხვავებულად არ არის მოწესრიგებული.

**მუხლი 3. კოლეჯის მისია და მიზანი.**

კოლეჯის მისიას წარმოადგენს:

1. პროფესიული საგანამანათლებლო პროგრამების განხორციელების მეშვეობით მოამზადოს კონკრეტული დარგის კონკურენტუნარიანი სპეციალისტი, რომელიც შეძლებს მუდმივად ცვალებად, განვითარებაზე ორიენტირებულ შიდა და გარე შრომის ბაზრის მოთხოვნებთან ადაპტაციას, ხელს შეუწყობს ჯანდაცვის სფეროს დინამიურ განვითარებას.
2. კოლეჯის ძირითადი მიზანია: საზოგადოების ყველა ფენისთვის პროფესიული და პიროვნული განვითარების შესაძლებლობების უზრუნველყოფა, მაღალკვალიფიციური კადრების მომზადება ჯანდაცვის სფეროში დასაქმების, თვითდასაქმების და კარიერული წინსვლისთვის.

**მუხლი 4. კოლეჯის ძირითადი ამოცანებია:**

* 1. ქმედითი, თანმიმდევრული ღონისძიებების გატარება საგანმანათლებლო დაწესებულების უწყვეტი, დინამიური განვითარებისათვის.
  2. თანამედროვე მოთხოვნათა შესაბამისად პროფესიული საგანმანათლებლო პროგრამების რეალიზება, საგანმანათლებლო სტანდარტების შესაბამისი სწავლების ამოქმედება; .
  3. განათლების ხელმისაწვდომობის და საჯაროობის უზრუნველყოფა, სტუდენტზე ორიენტირებული სასწავლო გარემოს შექმნა.
  4. გადაწყვეტილების მიღების პროცესში პროფესიულ სტუდენტთა პოტენციური დამსაქმებლების მოთხოვნათა გათვალისწინება;
  5. პარტნიორული ურთიერთობის დამყარება საგანმანათლებლო პროგრამების დაგეგმვის და განხორციელების პროცესში შესაბამისი დარგის დამსაქმებლებთან.
  6. დაწესებულების მატერიალურ-ტექნიკური ბაზის სისტემატიური სრულყოფა სტანდარტების შესაბამისად.
  7. პროგრამის განმხორციელებელი პერსონალის კვალიფიკაციის ამაღლებაზე ზრუნვა.
  8. კურსდამთავრებულთა დასაქმების, თვითდასაქმების ხელშეწყობა.

**მუხლი 5. პროფესიული საგანმანათლებლო სასწავლებელი უზრუნველყოფს:**

1. მის მიერ მიღებული გადაწყვეტილებების საჯაროობასა და გამჭვირვალობას;
2. პროფესიულ სტუდენტთა მიმართ თანასწორ მოპყრობას განურჩევლად სქესისა, წარმოშობის, ეთნიკური და სოციალური კუთვნილებისა, რელიგიური და პოლიტიკური შეხედულებებისა.
3. ნებისმიერი საქმიანობის განხორციელებას, რომელიც კანონით არ არის აკრძალული და რომელიც პირდაპირ ან არაპირდაპირ ემსახურება საზოგადოებრივი კოლეჯის მიზნებს და ინტერესებს. აგრეთვე მონაწილეობის მიღებას ამავე ან მსგავსი მიზნების მქონე საგანმანათლებლო დაწესებულებების საქმიანობაში;

**მუხლი 6. საგანმანათლებლო პროცესის ორგანიზება**  
1. საგანმანათლებლო პროცესი მოიცავს:  
ა)  თეორიულ სწავლებას;

ბ)  პრაქტიკულ სწავლებას;

გ) საწარმოო სწავლებას;

დ) კლინიკური სწავლებას

1. დირექტორის მიერ დამტკიცებული პროფესიული საგანმანათლებლო პროგრამის სწავლის შედეგები შეესაბამება პროფესიული განათლების კვალიფიკაციათა ჩარჩოს და კონკრეტულ პროფესიულ სტანდარტებს. პროფესიული საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამების შემთხვევაში, პროფესიული საგანმანათლებლო პროგრამის სწავლის შედეგები შეესაბამება პროფესიული საგანმანათლებლო პროგრამის ჩარჩო დოკუმენტს.
2. კოლეჯი პროფესიული კვალიფიკაციათა ჩარჩოს პროფესიულ კვალიფიკაციათა აღწერით განსაზღვრავს პროფესიული განათლების ცალკეული საფეხურის შესაბამისი სწავლის შედეგებს ექვსი კრიტერიუმის მიხედვით საგნობრივი პროგრამისათვის:

ა) ცოდნა და გაცნობიერება;

ბ) ცოდნის პრაქტიკაში გამოყენების უნარი;

გ) დასკვნის უნარი;

დ) კომუნიკაციის უნარი;

ე) სწავლის უნარი;

ვ) ღირებულებები.

1. კვალიფიკაციის ყოველი შემდგომი საფეხური მოიცავს წინა საფეხურის სწავლის შედეგებს და გამოიხატება უფრო მაღალი პროფესიული ცოდნით, გაზრდილი უნარებითა და ღირებულებებით.
2. კოლეჯში არსებობს საგანმანათლებლო პროგრამების აღწერილობა (კატალოგი), სადაც მოცემულია ინფორმაცია კოლეჯის, მისანიჭებელი კვალიფიკაციების, შესაბამისი საგანმანათლებლო პროგრამების მიზნების, სწავლის შედეგების, კრედიტებისა და შეფასების წესის შესახებ.
3. პროფესიულ სტუდენტთა ცოდნის შეფასება ხორციელდება პერიოდულად, ტესტირებითა და გამოკითხვით. შუალედური და დასკვნითი  გამოცდის  ჩატარების სავალდებულო ფორმაა წერითი ან ზეპირი გამოცდა.
4. კოლეჯში პროფესიული საგანმანათლებლო პროგრამების გაანგარიშება ხდება კრედიტებით საქართველოს განათლებისა და მეცნიერების მინისტრის 2010 წლის 10 დეკემბერის №121/ნ ბრძანების შესაბამისად.
5. კრედიტი გამოხატავს ცალკეული სასწავლო კურსით გათვალისწინებული ცოდნის, უნარებისა და ღირებულებების ასათვისებლად პროფესიული სტუდენტის მიერ შესასრულებელი სამუშაოს მოცულობას (დატვირთვას). პროფესიული საგანმანათლებლო პროგრამით გათვალისწინებული საერთო დატვირთვა მოიცავს თეორიისა და პრაქტიკის კომპონენტებს.
6. სასწავლებლის დირექტორის მიერ დამტკიცებულ თვითეულ საგანმანათლებლო პროგრამაში განსაზღვრულია პროგრამის მიზნები, მოცულობა, სწავლის შედეგები, მეთოდოლოგია და შესაბამისი კვალიფიკაცია. პროგრამა შედგენილია პროფესიული განათლების კრედიტების სისტემის შესაბამისად, აქვს თანმიმდევრული სტრუქტურა, პროფესიულ სტუდენტთა შეფასების მოქმედი კანონმდებლობით გათვალისწინებული სისტემა, შესაბამისი სასწავლო კურსების პროგრამები (სილაბუსები). პროფესიული საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამების შემთხვევაში, სასწავლებლის დირექტორის მიერ დამტკიცებულ თვითეულ პროფესიული საგანმანათლებლო პროგრამაში განსაზღვრულია მისანიჭებელი კვალიფიკაცია, მიზნები, მოცულობა, სწავლის შედეგები და სწავლებისა და პროფესიულ სტუდენტთა შეფასების მეთოდოლოგია მოქმედი კანონმდებლობის შესაბამისად.
7. პროფესიული საგანმანათლებლო პროგრამით გათვალისწინებული საერთო დატვირთვა მოიცავს თეორიის და პრაქტიკის კომპონენტებს. პრაქტიკის კომპონენტი უნდა შეადგენდეს საერთო დატვირთვის არანაკლებ 40%.
8. ერთი კრედიტი ასახავს პროფესიული სტუდენტის სასწავლო საქმიანობას 25-30 ასტრონომიული საათის განმავლობაში.
9. კრედიტის მიღება შესაძლებელია მხოლოდ სილაბუსით გათვალისწინებული სწავლის შედეგების მიღწევის შემდეგ, რაც გამოიხატება ერთ-ერთი დადებითი შეფასებით.
10. კრედიტების მიღება გამოიხატება შემდეგი შეფასებით:

ა) ხუთი სახის დადებითი შეფასება:

* (A) ფრიადი – მაქსიმალური შეფასების 91% და მეტი;
* (B) ძალიან კარგი – მაქსიმალური შეფასების 81-90%;
* (C) კარგი – მაქსიმალური შეფასების 71-80%;
* (D) დამაკმაყოფილებელი – მაქსიმალური შეფასების 61-70%;
* (E) საკმარისი – მაქსიმალური შეფასების 51–60%;

ბ) ორი სახის უარყოფით შეფასება:

* (FX) ვერ ჩააბარა – მაქსიმალური შეფასების 41-50%, რაც ნიშნავს, რომ პროფესიულ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;
* (F) ჩაიჭრა – მაქსიმალური შეფასების 40% და ნაკლები, რაც ნიშნავს, რომ პროფესიული სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.

1. სასწავლო კურსის მაქსიმალური შეფასებაა 100 ქულა.
2. შეფასება უნდა ითვალისწინებდეს:

ა) შუალედურ შეფასებას;

ბ) დასკვნითი გამოცდის შეფასებას.

17.დაუშვებელია პროფესიული სტუდენტის მიერ მიღწეული სწავლის შედეგების ერთჯერედად-მხოლოდ დასკვნითი გამოცდის საფუძველზე შეფასება.

1. კრედიტის მისაღებად პროფესიული სტუდენტის სასწავლო საქმიანობა თეორიის კომპონენტის ფარგლებში უნდა მოიცავდეს ლექციაზე დასწრებას/სამუშაო ჯგუფში მუშაობას, დამოუკიდებელ მეცადინეობასა და გამოცდების მომზადება-ჩაბარებას, ხოლო პრაქტიკის კომპონენტის ფარგლებში – პრაქტიკულ მეცადინეობასა და გამოცდის ჩაბარებას.
2. კოლეჯი იღებს ვალდებულებას თეორიული და პრაქტიკული სწავლების პერიოდში შექმნას სტუდენტებისათვის უსაფრთხო გარემო.
3. კურსდამთავრებულები, კვალიფიკაციის მინიჭების შემდეგ მიიღებენ შესაბამისი კვალიფიკაციის გავლის  დამადასტურებელ პროფესიულ დიპლომს.
4. პროფესიული საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამების შეფასების სისტემასთან დაკავშირებული ზოგადი დებულებები:

ა) პროფესიული საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამების შემთხვევაში კრედიტების განაწილების, პროფესიული სტუდენტის სასწავლო საქმიანობის (დატვირთვის) და პროფესიული სტუდენტის მიღწევების შეფასების წესი განისაზღვრება შესაბამისი პროფესიული საგანმანათლებლო პროგრამის ჩარჩო დოკუმენტით, ან/და მოდულით.

ბ) მოდულურ პროგრამაზე პროფესიული სტუდენტის მიღწევების შეფასება:

შეფასება არსებობს განმავითარებელი და განმსაზღვრელი. განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპენტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

1. სწავლის შედეგი დადასტურდა
2. სწავლის შედეგი ვერ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს მოითხოვოს სწავლის შედეგების მიღწევის დამატებითი შეფასება პროგრამის დასრულებამდე.

შეფასების მიმართულებები და შეფასების ინსტრუმენტების ალტერნატიული ჩამონათვალი მოცემულია შესაბამის მოდულში.

21 1. თუ მოდული, არის სხვა მოდულზე დაშვების წინაპირობა და პროფესიულმა სტუდენტმა ვერ შეძლო შედეგების დადასტურება, წინმსწრებ და მომდევნო მოდულებს შორის სწავლება განხორციელდეს მინიმუმ ერთ კვირიანი ინტერვალით, განმეორებითი გამოცდის ჩაბარების შესაძლებლობის უზრუნველყოფის მიზნით (დირექტორის ბრძანება №01/15 16.08.2019)

1. პროფესიული კვალიფიკაციის მინიჭება წარმოადგენს კოლეჯის პრეროგატივას, პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს ჩარჩო დოკუმენტით განსაზღვრული კრედიტების რაოდენობა და ჩააბაროს საკვალიფიკაციო გამოცდა. კვალიფიკაციის მინიჭების შემდეგ კურსდამთავრებულები მიიღებენ შესაბამისი კვალიფიკაციის გავლის დამადასტურებელ პროფესიულ დიპლომს. (დირექტორის ბრძანება №01/15 16.08.2019)

**თავი II**

**სასწავლო დაწესებულების მართვის პრინციპები**

**მუხლი 7. მართვა და პედაგოგიური პერსონალი**

1. დაწესებულება შედგება შემდეგი სტრუქტურული ერთეულისაგან:

• დირექტორი

• დირექტორის მოადგილე

• ფინანსური სამსახური

• კადრების და საქმის წარმოების მენეჯერი (კანცელარია)

• სტუდენტთა მიღებისა და მოძრაობის აღრიცხვის მენეჯერი

• მატერიალური რესურსების სამსახური

• ინფორმაციული ტექნოლოგიების მენეჯერი

• ხარისხის მართვის სამსახური

. საზოგადოებასთან ერთიერთობის და პრაქტიკული სწავლების ორგანიზების მენეჯერი

• სასწავლო პროცესების მართვის სამსახური

• ბიბლიოთეკა

2. სტრუქტურული ერთეულების უფლებამოსილებანი და ფუნქციები განისაზღვრება კოლეჯის შინაგანაწესით.

**თავი III**

**პროფესიული სტუდენტი**

**მუხლი 8. პროფესიული სტუდენტის სტატუსის მოპოვება, ჩარიცხვის წესი და ჩასარიცხად წარსადგენი აუცილებელი დოკუმენტები:**

1. პროფესიულ საგანმანათლებლო პროგრამაზე, პროფესიულ საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამაზე (შემდგომში მოდულურ პროგრამაზე) პროფესიული სტუდენტის სტატუსის მოპოვების პირობები განისაზღვრება პროფესიული საგანმანათლებლო პროგრამით, რომელიც ეყრდნობა პროფესიული განათლების შესახებ საქართველოს კანონს, კანონქვემდებარე აქტებს, შესაბამი პროფესიულ სტანდარტს, ასევე სასწავლო დაწესებულების მიერ შემუშავებულ ნორმატიულ აქტებს.
2. პროფესიული სტუდენტის სტატუსის მოპოვება ხდება კოლეჯში კანონმდებლობის შესაბამისად ჩარიცხვისას.
3. კოლეჯის პროფესიულ სტუდენტად მიიჩნევა პირი, რომელიც მოქმედი კანონმდებლობითა და წინამდებარე დებულებით განსაზღვრული წესით ჩაირიცხა და სწავლობს კოლეჯში;
4. კოლეჯში შეიძლება ჩაირიცხოს პირი, რომელსაც დაძლეული აქვს ზოგადი განათლების საბაზო საფეხური, ან აქვს ისეთი განათლება, რომლის მიღებაც შეუძლებელი იქნებოდა ზოგადი განათლების საბაზო საფეხურის დაძლევის გარეშე;
5. პროფესიული განათლების თითოეული საფეხურის გავლის საფუძველია წინა საფეხურის საგანმანათლებლო პროგრამის ათვისება ან წინა საფეხურის საგანმანათლებლო პროგრამით გათვალისწინებული ცოდნის, უნარებისა და ღირებულებების კანონმდებლობით დადგენილი წესით აღიარება
6. „პროფესიული საგანმანათლებლო პროგრამის მესამე საფეხურზე ჩარიცხვის უფლებას მოიპოვებს პირი, რომელსაც დაძლეული აქვს ზოგადი განათლების საბაზო საფეხური და აკმაყოფილებს პროფესიის სპეციფიკიდან გამომდინარე პროფესიული სტანდარტით გათვალისწინებულ დამატებით მოთხოვნებს, ხოლო მეოთხე და მეხუთე საფეხურის პროფესიულ საგანმანათლებლო პროგრამაზე, თუ მათ არ გააჩნიათ წინა საფეხური, ჩაირიცხება პირი, რომელსაც გააჩნია სრული ზოგადი განათლება და აკმაყოფილებს პროფესიის სპეციფიკიდან გამომდინარე პროფესიული სტანდარტით გათვალისწინებულ დამატებით მოთხოვნებს.
7. პროფესიულ საგანმანათლებლო (საგნობრივ) პროგრამებზე, ასევე პროფესიულ საგანმანათლებლო პროგრამის ჩარჩო დოკუმენტის საფუძველზე შექმნილი პროფესიულ საგანმანათლებლო პროგრამებზე მიღება ცხადდება დირექტორის ინდივიდუალური ადმინისტრაციულ-სამართლებრივი აქტით (ბრძანებით), რომელიც ადგენს ჩასარიცხად წარსადგენი დოკუმენტების ჩამონათვალს, დოკუმენტების მიღების ვადას. ბრძანება ქვეყნდება საჯაროდ კოლეჯის ვებ-გვერდის მეშვეობით;

1. უცხო ქვეყნის მოქალაქეები მიიღებიან საქართველოს კანონმდებლობის, საქართველოს განათლებისა და მეცნიერების სამინისტროს მიერ განსაზღვრული წესით
2. შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ-საგანმანათლებლო პროგრამაში ჩართულობის მიზნით ასეთი პირები მოდულებზე დაიშვებიან მოდულის წინაპირობების დაძლების გარეშე;
3. პროფესიულ საგანმანათლებლო პროგრამაზე ჩარიცხვის მსურველებმა უნდა წარმოადგინონ:

* პირადი (არასრულწლოვანი პირის შემთხვევაში - კანონიერი წარმომადგენლის) განცხადება.
* პირადობის დამადასტურებელი დოკუმენტის ასლი;
* არასრულწლოვანი პირის შემთხვევაში კანონიერი წარმომადგენლის პირადობის მოწმობის ასლი და არასრულწლოვანი პირის დაბადების მოწმობის ასლი. (დირექტორის ბრძანება №01/14 15.08.2019 წელი)
* საბაზო საფეხურის ზოგადი განათლების დამადასტურებელი დოკუმენტის ასლი, ან განათლების დამადასტურებელი იმ დოკუმენტის ასლი, რომლის მიღებაც შეუძლებელი იქნებოდა ზოგადი განათლების საბაზო საფეხურის დაძლევის გარეშე;
* ფოტოსურათი ზომით 3X4-ზე (დისკზე ჩაწერილი).

1. მომდევნო საფეხურის პროფესიულ საგანმანათლებლო პროგრამაზე ჩარიცხვის შემთხვევაში - წინა საფეხურის პროფესიული დიპლომი ან მასთან გათანაბრებული სხვა დოკუმენტი - არაფორმალური პროფესიული განათლების აღიარების დამადასტურებელი დოკუმენტი. კოლეჯს უფლება აქვს პროფესიულ საგანმანათლებლო პროგრამაზე ჩარიცხვის მსურველს, კონკრეტული პროფესიული

საგანმანათლებლო პროგრამის სპეციფიკის მიხედვით, მოსთხოვოს სხვა დოკუმენტებიც.

1. საზღვარგარეთ ან ოკუპირებულ ტერიტორიაზე მიღებული განათლების შემთხვევაში დასახელებული დოკუმენტების გარდა პროფესიული სტუდენტის სტატუსის მოპოვების მსურველი პირი ვალდებულია დამატებით წარმოადგინოს განათლების ხარისხის განვითარების ეროვნული ცენტრის მიერ გაცემული განათლების აღიარების დამადასტურებელი დოკუმენტი;
2. დირექტორი გამოსცემს ინდივიდუალურ ადმინისტრაციულ - სამართლებრივ აქტს (ბრძანებას) პირის კოლეჯში ჩარიცხვის შესახებ, რის შემდეგაც პროფესიულ სტუდენტთან (ან მის კანონიერ წარმომადგენელთან) იდება ხელშეკრულება.
3. იმ შემთხვევაში, თუ კი კოლეჯში განაცხადი შემოიტანა პროფესიულ სტუდენტთა სტატუსის მოპოვების მსურველთა იმ რაოდენობამ, რომელიც აღემატება წინასწარ განსაზღვრულ პროფესიულ სტუდენტთა ზღვრულ რაოდენობას, კოლეჯის დირექტორის ბრძანებით დამატებით განისაზღვრება საკონკურსო პირობები, რომელიც მოიცავს ტესტირების ფორმით ზოგადი უნარ-ჩვევების დამადასტურებელი გამოცდის ჩაბარებას. საგამოცდო მასალები წინასწარ მტკიცდება დირექტორის ბრძანების საფუძველზე.
4. ჩარიცხული სტუდენტის მონაცემები შეიტანება სასწავლებლის რეესტრში და გადაეცემა სსიპ განათლების ხარისხის განვითარების ეროვნულ ცენტრს კანონმდებლობით დადგენილი წესით.

**მუხლი 9. პროფესიული სტუდენტის უფლება–მოვალეობები**

1. პროფესიული სტუდენტია პირი, რომელიც სწავლობს პროფესიული საგანმანათლებლო პროგრამით.
2. პროფესიული სტუდენტს უფლება აქვს:

* მიიღოს ხარისხიანი განათლება;
* მიიღოს მონაწილეობა კოლეჯის შემოქმედებით საქმიანობაში;
* თანაბარ პირობებში ისარგებლოს კოლეჯის მატერიალურ-ტექნიკური, საინფორმაციო, საბიბლიოთეკო და სხვა საშუალებებით;
* საქართველოს კანონმდებლობით დადგენილი წესით მიიღოს ამომწურავი ინფორმაცია კოლეჯის საქმიანობის შესახებ;
* თავისუფლად დააფუძნოს ან/და გაერთიანდეს სტუდენტურ ორგანიზაციებში თავისი ინტერესების შესაბამისად;
* გამოთქვას საკუთარი აზრი;
* მონაწილეობა მიიღოს ინდივიდუალური სასწავლო პროგრამის შემუშავებაში, კანონმდებლობით დადგენილი შეზღუდვების გათვალისწინებით;
* დირექტორთან წერილობით გაასაჩივროს ადმინისტრაციული ან პედაგოგიური პერსონალის არამართლზომიერი მოქმედება;
* უფლებამოსილია დაცული იყოს არასათანადო მოპყრობის, უყურადღებობისა და შეურაცხყოფისაგან;
* კანონმდებლობის შესაბამისად ისარგებლოს მობილობის უფლებით.
* შეიცვალოს სპეციალობა ერთი მიმართულების ფარგლებში და დარეგისტრირდეს კოლეჯის ამავე მიმართულების სხვა სპეციალობის სტუდენტად.
* დადგენილ ვადაში აირჩიოს საგანმანათლებლო პროგრამის არჩევითი კომპონენტები;
* ისარგებლოს სტუდენტის კანონიერი ინტერესების დაცვის მექანიზმებით და კოლეჯის დირექტორთან გაასაჩივროს მის მიმართ მიღებული გადაწყვეტილება შეფასების,სტატუსის შეჩერების, შეწყვეტის, მის მიმართ გამოყენებული ადმინისტრაციული სახდელისა თუ სხვათა თაობაზე. (დირექტორის ბრძანება N01/15. 16.08.2019)

1. პროფესიული სტუდენტი ვალდებულია:

* დაიცვას შინაგანაწესი და კოლეჯში მოქმედი სხვა წესები;
* გაუფრთხილდეს კოლეჯის ქონებას;
* სრულად და დადგენილ ვადაში დაფაროს სწავლის საფასური;
* გაითვალისწინოს სახელშეკრულებო ვალდებულებები, რომელთა დარღვევისათვის მის მიმართ გამოყენებული იქნება დისციპლინური სასჯელი, თვით კოლეჯიდან გარიცხვის ჩათვლით;
* გულმოდგინედ დაეუფლოს ცოდნას, ყურადღებით ისმენდეს ლექციებს, ემზადებოდეს და აქტიურად მონაწილეობდეს პრაქტიკულ მეცადინეობებში;
* არ შემოიტანოს და არ გამოიყენოს კოლეჯის ტერიტორიაზე ალკოჰოლური სასმელების, სიცოცხლისა და ჯანმრთელობისათვის საშიშროების შემცველი, ასევე სხვა აკრძალული ნივთების.

1. სტუდენტის საჩივარი განიხილება დირექტორის მიერ საჩივრის მიღებიდან 5 დღის ვადაში და პასუხი საჩივრის დაკმაყოფილების ან მასზე უარის თქმის შესახებ გაეგზავნება საჩივრის ავტორს საჩივრის განხილვიდან არა უგვიანეს 3 დღისა (დირექტორის ბრძანება N01/15. 16.08.2019)

**მუხლი 10. პროფესიული სტუდენტის სტატუსის შეჩერება**

1. პროფესიული სტუდენტის სტატუსის შეჩერებად განიხილება კოლეჯსა და სტუდენტის უფლება-მოვალეობების შესრულებისგან გათავისუფლება სტუდენტის სტატუსის შეწყვეტის გარეშე.

2. პროფესიული სტუდენტის სტატუსის შეჩერების საფუძველია:

1. პირადი განცხადება;
2. ჯანმრთელობის მდგომარეობის გაუარესება სათანადო დასკვნის წარდგენის საფუძველზე;
3. სავალდებულო სამხედრო სამსახურში გაწვევა
4. უცხოეთის საგანმანათლებლო დაწესებულებაში სწავლა
5. ფინანსური დავალიანება;
6. მძიმე დანაშაულისათვის სისხლის სამართლის პასუხისგებაში მიცემა - განაჩენის კანონიერ ძალაში შესვლამდე;
7. ფორს–მაჟორული გარემოებები;
8. სხვა საფუძვლები, რაც სასწავლო პროცესის მართვის მენეჯერის წარდგინების საფუძველზე, დირექტორის შესაბამისი გადაწყვეტილების მიღების შემდეგ შესაძლებელია გახდეს სტუდენტის სტატუსის შეჩერების საფუძველი.

3. სტატუსის შეჩერების მოთხოვნით პროფესიულმა სტუდენტმა განცხადებით უნდა მიმართოს დირექტორს.

4. პროფესიული სტუდენტის განცხადების საფუძველზე პროფესიული სტუდენტის სტატუსის შეჩერება დასაშვებია ერთი წლის ვადით, ერთი წლის ვადის გასვლის შემდეგ, პროფესიულ სტუდენტს უფლება ეძლევა აუცილებლობის შემთხვევაში მოითხოვოს პირადი განცხადების საფუძველზე, პროფესიული სტუდენტის სტატუსის კვლავ შეჩერება არა უმეტეს ერთი წლის ვადით.

5. პროფესიული სტუდენტის სტატუსის შეჩერების დროის განმავლობაში, კოლეჯი და პროფესიული სტუდენტი თავისუფლდებიან ურთიერთსანაცვლო უფლება-მოვალეობების შესრულებისაგან, გარდა იმ უფლებებისა და მოვალეობებისა, რომლებიც წარმოიშვა სტატუსის შეჩერებამდე.

6. სტატუსის შეჩერება შესაძლებელია არაუმეტეს 2 წლის ვადით.

7. პროფესიული სტუდენტის სტატუსის **აღდგენა** შესაძლებელია, თუკი აღმოფხვრილი იქნება ის გარემოებები, რაც გახდა პროფესიული სტუდენტის სტატუსის შეჩერების საფუძველი.

8. პროფესიული სტუდენტის სტატუსის აღდგენის შემთხვევაში პროფესიულ სტუდენტს ჩაეთვლება სტატუსის შეჩერებამდე ათვისებული კრედიტები და სწავლის გადახდილი საფასური.

* 1. პროფესიული სტუდენტის სტატუსის ვადის გასვლის შემდეგ გამოუცხადებლობა გამოიწვევს პროფესიული სტუდენტის სტატუსის შეწყვეტას.

1. . პირი, რომელსაც შეჩერებული აქვს პროფესიული სტუდენტის სტატუსი განიხილება კოლეჯის პროფესიული სტუდენტების საერთო რაოდენობის ფარგლებში.

11. პროფესიული სტუდენტის სტატუსის შეჩერების შემდეგ, პროფესიული სტუდენტის სტატუსის აღდგენა შესაძლებელია დირექტორის ბრძანების საფუძველზე, იმავე პროფესიული მიმართულების საგანმანათლებლო პროგრამის, ან პროფესიულ საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული მიმართულების საგანმანათლებლო პროგრამის ფარგლებში.

**მუხლი 11. პროფესიული სტუდენტის სტატუსის შეწყვეტა**

1. პროფესიული სტუდენტის სტატუსის შეწყვეტის საფუძველია:
2. საგანმანათლებლო პროგრამის დასრულება მოცემულ საფეხურზე;
3. პირადი განცხადება;
4. საგანმანათლებლო პროგრამით/პროგრამებით გათვალისწინებული სწავლის შედეგების მიღწევის შეუძლებლობა;
5. ერთი და იგივე სასწავლო კურსის ორჯერ მოსმენა და კრედიტის ვერ მიღება;
6. შინაგანაწესითა და დისციპლინური პასუხისმგებლობის ნორმებით გათვალისწინებული სტუდენტის სტატუსთან შეუთავსებელი ქმედების განხორციელება;
7. პროფესიული სტუდენტების, აკადემიური და ადმინისტრაციული პერსონალის მიმართ ძალადობა და შეურაცხყოფა;
8. შეფასების მიღების მცდელობა გამომცდელზე მუქარით, ფიზიკური ან ფსიქოლოგიური ზემოქმედებით, მოტყუებით, თაღლითობითა თუ სხვა დაუშვებელი ქმედებით;
9. ფინანსური დავალიანება;
10. მობილობის ფარგლებში სხვა სასწავლებელში გადასვლა;
11. კანონიერ ძალაში შესული გამამტყუნებელი განაჩენი მძიმე, ან განსაკუთრებით მძიმე დანაშაულის ჩადენისათვის;
12. გარდაცვალება.
13. კოლეჯი უფლებამოსილია შეწყვიტოს იმ პროფესიული სტუდენტის სტატუსი, რომელიც არასაპატიო მიზეზით არ გამოცხადებულა სასწავლო პროცესის დაწყებიდან ოცდაათი კალენდარული დღის განმავლობაში.
14. პროფესიული სტუდენტის სტატუსის შეწყვეტა ფორმდება კოლეჯის დირექტორის დასაბუთებელი ბრძანებით.
15. პროფესიული სტუდენტის სტატუსის შეწყვეტა იწვევს პროფესიულ სტუდენტთან დადებული ხელშეკრულების მოშლას, რაც არ ანთავისუფლების მხარეებს ხელშეკრულების მოშლამდე წარმოშობილი და შეუსრულებელი ურთიერთვალდებულებების შესრულებისგან.
16. პროფესიული სტუდენტის სტატუსის შეწყვეტის შემთხვევაში, მისი ხელახლა მოპოვება დასაშვებია კანონმდებლობით დადგენილი წესით.

**მუხლი 12. პროფესიული სტუდენტის მობილობა, მიღებული განათლების აღიარების წესი და პირობები** (დირექტორის ბრძანება №01/14 15.08. 2019 წელი)

1. პროფესიული სტუდენტი უფლებამოსილია ისარგებლოს მობილობის უფლებით კანონმდებლობის შესაბამისად და ამ დებულებით მითითებული პირობების დადგომისას, ასევე კოლეჯის მიერ პროფესიული საგანმანათლებლო პროგრამის შეცვლის ან გაუქმების შემთხვევაში.
2. კოლეჯში პროფესიული სტუდენტების მობილობა შესაძლებელია განხორციელდეს დირექტორის მიერ დადგენილ ვადებში.
3. მობილობის უფლება აქვს პირს, რომლის კოლეჯში ჩარიცხვა განხორციელდა კანონმდებლობით დადგენილი წესით.
4. მობილობა შესაძლებელია განხორციელდეს პროფესიული განათლების მხოლოდ ერთი საფეხურის ფარგლებში.
5. მობილობა ჩარჩო დოკუმენტის საფუძველზე შექმნილი პროფესიულ საგანმანათლებლო პროგრამაზე სწავლის შემთხვევაში უნდა განხორციელდეს მხოლოდ მოდულურ პროგრამაზე.
6. მობილობით პროფესიული სტუდენტების მიღებისათვის დადგენილი თავისუფალი ადგილები რეგისტრირდება კოლეჯის ვებგვერდსა და სხვა საინფორმაციო საშუალებებზე.
7. მობილობის მსურველების რეგისტრაციის ვადის დამთავრების შემდეგ, პროფესიული სტუდენტი, რომელიც მოიპოვებს მობილობის უფლებას, ვალდებულია კოლეჯს წარმოუდგინოს მისი პირადი საქმისა და საგანმანათლებლო დოკუმენტების ასლები.
8. სხვა პროფესიულ სასწავლებელში გადასვლის მსურველი პროფესიული სტუდენტი განცხადებით მიმართავს დირექტორს შესაბამისი დოკუმენტაციის (ასლების) მოთხოვნით, სასწავლო პროცესის მართვის ხელმძღვანელი ამოწმებს პროფესიული სტუდენტის აკადემიურ და ფინანსურ მდგომარეობას და დავალიანების არქონის შემთხვევაში პროფესიული სტუდენტი ღებულობს მობილობისათვის ყველა აუცილებელ დოკუმენტაციას.
9. საგანმანათლებლო პროგრამის/ პროფესიული საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამის შეცვლის ან გაუქმების შემთხვევაში კოლეჯი უზრუნველყოფს პროფესიულ სტუდენტს განათლების მიღების შესაძლებლობით.
10. მოდულური საგანმანათლებლო პროგრამაზე მობილობისას, პირი წარმოადგენს მის მიერ გავლილი მოდულების გავლის დამადასტურებელ ან ცალკეული სწავლის შედეგების დადასტურების დოკუმენტს და კოლეჯი უღიარებს კრედიტებს და მიღწეულ სწავლის შედეგებს.
11. მობილობის დროს, ცალკეული სწავლის შედეგების მიღწევის დადასტურების შემთხვევაში, თუ მათი ერთობლიობა არ ქმნის სრულ მოდულს, პროფესიულ სტუდენტს კრედიტი ჩაეთვლება მოდულის დაუდასტურებელი სწავლის შედეგების დადასტურების შემდეგ.
12. პროფესიული საგანმანათლებლო პროგრამის, მოდულური პროგრამის შეცვლის ან გაუქმების შემთხვევაში პროფესიული სტუდენტის შემდგომი განათლების უზრუნველყოფის მიზნით კოლეჯი აფორმებს ურთიერთთანამშრომლობის მემორანდუმს, ხელშეკრულებას ანალოგიური პროფესიული საგანმანათლებლო პროგრამების განმახორციელებელ საგანმანათლებლო დაწესებულებებთან.
13. საქართველოს კანონმდებლობის შესაბამისად კოლეჯში მობილობის განხორციელების უფლება აქვთ ასევე სხვა პროფესიული საგანმანათლებლო დაწესებულებების სტუდენტებს, საქართველოს კანონმდებლობის შესაბამისად აღიარებულ, უცხო ქვეყნის პროფესიულ საგანმანათლებლო დაწესებულების სტუდენტებს.
14. კოლეჯში მობილობის წესით პროფესიულ სტუდენტთა მიღებისას იქმნება მობილობის კომისია, რომელიც განიხილავს წარმოდგენილ დოკუმენტაციას, ადგენს მის მიერ შეთავაზებულ საგანმანათლებლო პროგრამებთან მობილობის მსურველი პირის მიერ სხვა საგანმანათლებლო პროგრამის ფარგლებში მიღწეული სწავლის შედეგების თავსებადობას და იღებს გადაწყვეტილებას შესაბამისი კრედიტების აღიარების შესახებ.
15. საგანმანათლებლო პროგრამის აღიარება გულისხმობს პროფესიული სტუდენტის მიერ სხვა საგანმანათლებლო პროგრამის/პროგრამების ფარგლებში ათვისებული კრედიტებისა ან დაძლეული სასწავლო დისციპლინების შედარებას კოლეჯის იმ პროგრამით გათვალისწინებულ სასწავლო დისციპლინებთან, რომელზედაც პროფესიული სტუდენტი აგრძელებს სწავლას;
16. აღიარებას ექვემდებარება კოლეჯის იმ პროგრამის ფარგლებში მიღებული კრედიტები, რომელზეც ჩარიცხვა და სწავლება განხორციელდა კანონმდებლობით დადგენილი წესით.
17. საგანმანათლებლო პროგრამის აღიარების პროცედურის განხორციელების საფუძველზე კოლეჯი იღებს გადაწყვეტილებას, პროფესიული სტუდენტის მიერ სხვა საგანმანათლებლო პროგრამის ფარგლებში მიღწეული შედეგების რა ნაწილს ცნობს იგი საკუთარი საგანმანათლებლო პროგრამის მიზნებისათვის და აღნიშნულის შესაბამისად განსაზღვრავს, საგანმანათლებლო პროგრამის რომელ დონეზე განაგრძობს პროფესიული სტუდენტი სწავლას;
18. კოლეჯი უფლებამოსილია, გასაუბრების საფუძველზე დაადგინოს ცოდნისა და უნარების საგანმანათლებლო პროგრამასთან თავსებადობა; ჩარიცხვაზე უარის თქმის საფუძველია ამ თავსებადობის არარსებობა.
19. აღიარებას ექვემდებარება პროფესიული სტუდენტის მიერ წინა საგანმანათლებლო პროგრამის ფარგლებში გავლილი ის სასწავლო დისციპლინები, რომელთა შესწავლის საგანი და სწავლის შედეგები იდენტურია, ან მთლიანობაში მსგავსია კოლეჯის საგანმანათლებლო პროგრამით გათვალისწინებული დისციპლინის სწავლის შედეგებისა;
20. პირის მიერ გავლილი საგნები ან/და მოდულები რომლებიც არ არის გათვალისწინებული კოლეჯის პროგრამით, შესაძლებელია აღიარებულ იქნეს, როგორც არჩევითი სასწავლო დისციპლინები, იმ შემთვევაში თუ კოლეჯის საგანმანათლებლო პროგრამა ითვალისწინებს არჩევით კომპონენტს;
21. აღიარება ფორმდება მოტივირებული გადაწყვეტილებით, რომელშიც მიეთითება პროფესიული სტუდენტის მიერ გავლილი საგანმანათლებლო პროგრამის შესაბამისობა მიმღები კოლეჯის პროგრამასთან, ასევე აღიარებული კრედიტების რაოდენობა.
22. კოლეჯში პროფესიული პროფესიული სტუდენტის სწავლის პერიოდში მიღებული განათლების აღიარება ხორციელდება საქართველოს კანონმდებლობის შესაბამისად.

**თავი IV**

**კოლეჯის საგანმანათლებლო საქმიანობა**

**მუხლი 13. განათლების სისტემა კოლეჯში**

1. წინამდებარე დებულებით, წესდებითა და სხვა შიდა სამართლებრივი აქტებით დადგენილი მოთხოვნების შესაბამისად კოლეჯი ახორციელებს პროფესიული განათლების ყველა საფეხურის საგანმანათლებლო პროგრამებს და პროფესიულ საგანმანათლებლო პროგრამის ჩარჩო დოკუმენტის საფუძველზე შექმნილი პროფესიული საგანმანათლებლო პროგრამებს (შემდგომში მოდულური პროგრამებით) სწავლებას.
2. საგანმანათლებლო პროგრამის თითოეული საფეხურზე იქმნება პროფესიული პროგრამის კურიკულუმი, რომელიც მოიცავს ინფორმაციას პროგრამის მიზნების, ამოცანების, სწავლის შედეგების, მოცულობის, სწავლების მეთოდოლოგიისა და შეფასების სისტემის, ასევე პროგრამის ადამიანური და მატერიალური რესურსების, პროგრამაზე ჩარიცხვის მოთხოვნების და სწავლის გაგრძელების შესაძლებლობების შესახებ.
3. პროფესიული საგანმანათლებლო პროგრამის კურიკულუმი წარმოადგენს კოლეჯის საკუთრებას;

**მუხლი 14. არაფორმალური პროფესიული განათლების აღიარების წესი და პირობები**

1. არაფორმალურ პროფესიულ განათლებად მიიჩნევა-პროფესიული განათლება, რომელიც პირმა მიიღო პროფესიული საგანამანათლებლო დაწესებულებისგან დამოუკიდებლად;
2. არაფორმალური პროფესიული განათლების აღიარება ხორციელდება საქართველოს კანონმდებლობით, განათლებისა და მეცნიერების მინისტრის ნორმატიული აქტით 2011 წლის 3 თებერვლის ბრძანებით N8 დამტკიცებული წესით და მიზნად ისახავს არაფორმალური განათლების მქონე პირის ცოდნის, უნარებისა და ღირებულებების შემოწმებას, წარმოდგენილი სუბიექტების ანალიზისა და შესაბამისი გამოცდის საშუალებით.
3. არაფორმალური გზით მიღებული პროფესიული განათლების აღიარება შეიძლება განხორციელდეს მხოლოდ პროფესიული განათლების I, II და III საფეხურების ფარგლებში, გარდა რეგულირებადი პროფესიებისა.
4. რეგულირებადი პროფესიების ჩამონათვალი განისაზღვრება საქართველოს მთავრობის დადგენილებით;
5. არაფორმალური განათლების აღიარება არ არის დამოკიდებული პროფესიული საგანმანათლებლო პროგრამით გათვალისწინებულ ცოდნისა და უნარების დაუფლების საშუალებებზე (სკოლა, სასწავლო, სასემინარო თუ პრაქტიკული კურსი, სამუშაო გამოცდილება თუ დამოუკიდებელი სწავლა).
6. არაფორმალური პროფესიული განათლების აღიარება ეფუძნება პროფესიული განათლების შესაბამისი საფეხურისათვის პროფესიული სტანდარტით გათვალისწინებული ცოდნის, უნარებისა და ღირებულებების ფლობას, კოლეჯის სასწავლო-აკადემიურ მოთხოვნებს და შრომის ბაზრის მხრივ ამ უნარების მისაღებობას პროფესიული საქმიანობისათვის.
7. არაფორმალური პროფესიული განათლების აღიარებას ახდენს არაფორმალური პროფესიული განათლების აღიარების კომისია, რომლის შემადგენლობას დირექტორის მოადგილის, წარდგინების საფუძველზე ამტკიცებს დირექტორი;
8. კომისიის მუშაობას ხელმძღვანელობს დირექტორი;
9. კომისია გადაწყვეტილებას იღებს ხმათა უბრალო უმრავლესობით;
10. არაფორმალური პროფესიული განათლების აღიარების მსურველმა კოლეჯს უნდა წარუდგინოს:

ა) პირადი (არასრულწლოვანის შემთხვევაში-წარმომადგენლის) განცხადება, რომელიც უნდა აკმაყოფილებდეს საქართველოს ზოგადი ადმინისტრაციული კოდექსის 78-ე მუხლით დადგენილ მოთხოვნებს და უნდა შეიცავდეს ინფორმაციას არაფორმალური გზით მიღებული ცოდნის, უნარებისა და ღირებულებების შესახებ;

ბ) პირადობის დამადასტურებელი დოკუმენტის ასლი;

გ) პრაქტიკის შედეგად მიღებული ან სხვა კომპეტენციების ფლობის დამადასტურებლეი დოკუმენტი, რომელიც შეიცავს ინფორმაციას პროფესიით პრაქტიკული მუშაობის ვადის, განხორციელებული საქმიანობის ან/და არსებული კომპენტევციების შესახებ (ცნობა, სერთიფიკატი და ა. შ.)

დ) მე-3 საფეხურის შესაბამისი არაფორმალური პროფესიული განათლების აღიარების შემთხვევაში- ზოგადი განათლების ატესტატი;

ე) არაფორმალური პროფესიული განათლების აღიარების საფასურის გადახდის დამადასტურებელი ქვითარი; (საფასური განისაზღვრება დირექტორის ბრძანებით)

1. ზემოაღნიშნული დოკუმენტების გარდა კომისიას უფლება აქვს არაფორმალური პროფესიული განათლების აღიარების მსურველს მოსთხოვოს სხვა დოკუმენტები, რომლებიც აუცილებელია შესაბამისი პროფესიული სტანდარტით გათვალისწინებული ცოდნის, უნარების და ღირებულებების შესამოწმებლად;
2. განცხადების შეტანიდან 5 დღის ვადაში კომისია უზრუნველყოფს შემოსული დოკუმენტაციის ამ მუხლის მოთხოვნებთან შესაბამისობისა და მისი სისრულის შემოწმებას.
3. იმ შემთხვევაში თუ წარმოდგენილი დოკუმენტაცია არ აკმაყოფილებს ზემოაღნიშნულ მოთხოვნებს, განმცხადებელს მითითებულ მისამართზე ეცნობება აღნიშნულის შესახებ და მისი განაცხადი განუხილველი დარჩება შესაბამისი ხარვეზის აღმოფხვრისა და აუცილებელი დოკუმენტაციის კოლეჯში წარდგენამდე.
4. განმცხადებლის მიერ წარდგენილი განცხადების და თანდართულ დოკუმენტაციის შემოწმების შედეგად კომისია  იღებს დასაბუთებულ გადაწყვეტილებას, რომელშიც აღინიშნება ის ცოდნა, უნარები და ღირებულებები, რომელთა ფლობაც დადასტურდა განმცხადებლის მიერ წარმოდგენილი დოკუმენტაციით და კომპეტენციები, რომლებიც უნდა შემოწმდეს გამოცდით.
5. კომისიის გადაწყვეტილება არის არაფორმალური განათლების აღიარების მსურველისთვის გამოცდაზე დაშვების საფუძველი.
6. გამოცდის ჩატარება მიზნად ისახავს პირის კომპეტენციების ფლობის დონის დადგენას სპეციალისტის მონაწილეობით;
7. გამოცდას ატარებს აღიარების კომისია ტესტირებული სახით;
8. გამოცდა შედგება თეორიული და პრაქტიკული ნაწილისაგან, რომელთა ფარგლებში ხდება პროფესიულ საგანმანათლებლო პროგრამის შესატყვის კომპონენტებთან პირის უნარების თავსებადობის დადგენა;
9. ცალკეული კომპონენტები უნდა შეფასდეს პროფესიული განათლების კრედიტებით გაანგარიშების წესით გათვალისწინებული შეფასების სისტემით.
10. თითოეული კომპონენტში მაქსიმალური შეფასება 100 ქულის ტოლია.
11. შეფასების სისტემა გათვალისწინებულია 5 სახის დადებითი და 2 სახის უარყოფითი შეფასებას.

21.1 დადებითი შეფასებებია:

ა) (A) ფრიადი – მაქსიმალური შეფასების 91% და მეტი;

ბ) (B) ძალიან კარგი – მაქსიმალური შეფასების 81-90%;

გ) (C) კარგი – მაქსიმალური შეფასების 71-80%;

დ) (D) დამაკმაყოფილებელი – მაქსიმალური შეფასების 61-70%;

ე) (E) საკმარისი – მაქსიმალური შეფასების 51–60%;

21.2. . უარყოფითი შეფასებებია

ა) (FX) ვერ ჩააბარა - მაქსიმალური შეფასების 41-50%,

ბ) (F) ჩაიჭრა მაქსიმალური შეფასების 0-40%

1. არაფორმალური პროგრამის კომპონენტი ეთვლება და აღიარებულია შესაბამის კომპონენტში ერთ-ერთი დადებითი შეფასების მიღწევის შედეგად.
2. „FX“ შეფასების მიღების შემთხვევაში პროფესიულ სტუდენტს ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;
3. პროფესიულ სტუდენტს უფლება აქვს, გავიდეს დამატებით გამოცდაზე დასკვნით გამოცდაზე უარყოფითი შეფასების მიღების შემთხვევაში, არანაკლებ 10 დღეში.
4. ,,F“ შეფასების მიღების შემთხვევაში პროფესიულ სტუდენტს შესაბამისი კომპონენტი არ უღიარდება.
5. წარდგენილი დოკუმენტაციისა და გამოცდის შედეგების გათვალისწინებით, კოლეჯი იღებს გადაწყვეტილებას არაფორმალური განათლების აღიარების ან აღიარებაზე უარის თქმის შესახებ.
6. გადაწყვეტილება არაფორმალური პროფესიული განათლების აღიარების ან აღიარებაზე უარის თქმის შესახებ ფორმდება კოლეჯის დირექტორის ბრძანებით.
7. არაფორმალური განათლების აღიარების შესახებ გადაწყვეტილება მოიცავს:

ა) კოლეჯის დასახელებას;

ბ) განმცხადებლის ვინაობას;

გ) გადაწყვეტილების მიღების თარიღსა და ადგილს;

დ) არაფორმალური პროფესიული განათლების აღიარების შემთხვევაში- მითითებას იმის თაობაზე, პროფესიული განათლების რომელ საფეხურს ან მის ნაწილს შეესაბამება განმცხადებლის კომპეტენციები, და შესაბამის დასაბუთებას;

ე) არაფორმალური პროფესიული განათლების აღიარებაზე უარის თქმის შემთხვევაში- მითითებას შესაბამისი კომპენტენციის არარსებობის შესახებ და შესაბამის დასაბუთებას;

ვ) გადაწყვეტილების გასაჩივრების წესსა და ვადას.

29. გადაწყვეტილებას ხელს აწერს კოლეჯის ხელმძღვანელი და შვიდი დღის ვადაში წარედგინება სსიპ – განათლების ხარისხის განვითარების ეროვნულ ცენტრს, საგანმანათლებლო დაწესებულებების რეესტრში შესაბამისი ინფორმაციის ასახვის მიზნით.

30. გადაწყვეტილების ასლი გადაეცემა მხარეს, აღიარებული პროფესიული განათლების დადასტურებისა, შრომის ბაზარზე და სწავლის გაგრძელების მიზნებისთვის გამოსაყენებლად.

31. არაფორმალური განათლების აღიარების შესახებ განცხადების განხილვისა და გადაწყვეტილების მიღების საერთო ვადა არ უნდა აღემატებოდეს 1 თვეს;

32. იმ შემთხვევაში თუ განცხადების კოლეჯში შეტანის შემდეგ აღიარების განაცხადს დაუდგინდა ხარვეზი, მაშინ ხარვეზის დადგენიდან, მის აღმოფხვრამდე არ ჩაითვლება არაფორმალური განათლების აღიარების პროცედურების საერთო ვადაში.

33. არაფორმალური პროფესიული განათლების აღიარების მოთხოვნით პირს უფლება აქვს კოლეჯს მიმართოს იმ პერიოდში როცა გამოცხადდება პროფესიულ საგანმანათლებლო პროგრამებზე მიღება.

34. პროფესიული განათლების მესამე საფეხურის შესაბამისი არაფორმალური განათლების აღიარება იმ პროფესიის ფარგლებში, რომლის ათვისებისათვის პროფესიული სტრანდარტი ითვალისწინებს სპეციალური კომპენტენციების ფლობას, შესაძლებელია სრული ზოგადი განათლების ატესტატის ფლობის და კოლეჯის მიერ სპეციალური კომპენტენციების შემოწმების შედეგად.

**მუხლი 15. პროფესიული საგანმანათლებო პროგრამები**

1. კოლეჯი უზრუნველყოფს სწავლებას შემდეგ პროფესიულ-საგანმანათლებლო პროგრამებზე:

* მასაჟისტი III-საფეხური
* კბილის ტექნიკოსი III-საფეხური
* კბილის ტექნიკოსი IV-საფეხური
* ექთნის თანაშემწე III-საფეხური
* ფარმაცევტის თანაშემწე V-საფეხური
* პრაქტიკოსი ექთანი V-საფეხური

**მუხლი 16. პროფესიული დაწესებულების საგანმანათლებლო დოკუმენტი**

1. პროფესიული სტუდენტი, რომელიც წარმატებით დაძლევს შესაბამის პროფესიულ საგანმანათლებლო პროგრამას, საქართველოს განათლებისა და მეცნიერების სამინისტროს მიერ დადგენილი ფორმით იღებს დაწესებულების დიპლომს, რომელიც გაიცემა პროფესიული განათლების თითოეული საფეხურის დასრულების შემდეგ.

**მუხლი 17. კოლეჯის მასწავლებელი**

* 1. პროფესიული განათლების მასწავლებელი შეიძლება იყოს უმაღლესი განათლების ან პროფესიული განალთლების IV ან V საფეხურის კვალიფიკაციის მფლობელი ან პირი, რომელსაც აქვს შესაბამისი პროფესიით მუშაობის არანაკლებ სამი წლის გამოცდილება;
  2. IV საფეხურის კვალიფიკაციის მფლობელ პროფესიული განათლების მასწავლებელს უფლება არ აქვს ასწავლოს V საფეხურის საგანმანათლებლო პროგრამის ფარგლებში.
  3. პროფესიული განათლების მასწავლებელი უნდა აკმაყოფილებდეს პროფესიული საგანმანათლებლო დაწესებულების მასწავლებლის შემდეგ პროფესიულ სტანდარტს:

- მასწავლებელმა იცის პედაგოგიკის ძირითადი პრინციპები, იცნობს იმ ფაქტორებს, რომლებიც გავლენას ახდენს სწავლაზე და იცის, როგორ გამოიყენოს ეს ცოდნა მოზარდებისა და ზრდასრულების სწავლისა და პროფესიული განვითარების ხელშესაწყობად.

- იცის როგორ შექმნას უსაფრთხო, კეთილგანწყობილი და ორგანიზებული სასწავლო გარემო.

- იცის მოტივაციის ამაღლებისა და ეფექტური კომუნიკაციის სხვადასხვა მეთოდი და იყენებს ამ ცოდნას საკუთარ პრაქტიკაში.

- იცის სასწავლო პროცესის დაგეგმვა და წარმართვა პროფესიული განათლების სისტემის თავისებურებების გათვალისწინებითა და  პროფესიული სტანდარტების მოთხოვნების შესაბამისად,

- შეუძლია სწავლების სხვადასხვა მეთოდის გამოყენება პროფესიულ სტუდენტზე ორიენტირებული სწავლებისათვის, აცნობიერებს ურთიერთკავშირს სასწავლო მიზანს, შეფასებას, სწავლებასა და სწავლას შორის.

- იცის კოლეგებთან ეფექტური  თანამშრომლობის   ფორმები;

- იცის, როგორ შეაფასოს საკუთარი გამოცდილება, განაახლოს პროფესიული ცოდნა და გააუმჯობესოს პროფესიული საქმიანობა;

- მასწავლებელი იცნობს პედაგოგიურ და პროფესიულ საქმიანობასთან  დაკავშირებულ სამართლებრივ  ბაზას (დირექტორის ბრძანება N01/15. 16.08.2019)

**თავი V**

**პროფესიული საგანმანათლებლო პროგრამის შეფასების სისტემა**

**მუხლი 18. პროფესიული საგანმანათლებლო პროგრამის შეფასება**

1. კოლეჯის პროფესიული პროგრამების, პროფესიული საგანმანათლებლო პროგრამების, ჩარჩო დოკუმენტის საფუძველზე შექმნილი პროფესიული საგანმანათლებლო პროგრამების (მოდულური პროგრამების) შეფასების პროცესში ხარისხის მართვის მენეჯერი განსაზღვრავს შეესაბამება თუ არა პროფესიული პროგრამა, ან სილაბუსი/მოდული სტანდარტს, ხარვეზის გამოვლენის შემთხვევაში, პროგრამის გაუმჯობესების მიზნით იქმნება სამუშაო ჯგუფი.

1. პროგრამის დადებითად შეფასებისათვის მასში მოცემული სწავლის მეთოდები უნდა იძლეოდეს დასახული ამოცანების გადაჭრის საშუალებას და პრაქტიკული უნარ-ჩვევების ათვისებას.
2. სილაბუსებში, მოდულებში მითითებული ლიტერატურა ხელმისაწვდომი უნდა იყოს კოლეჯის ბიბლიოთეკაში ნაბეჭდი ან ელექტრონული მატარებლის სახით.
3. პროგრამის სრულფასოვანი განხორციელების შეფასებისათვის მოწმდება გამოსაყენებელი სასწავლო მატერიალურ-ტექნიკური საშუალებების, თვალსაჩინოებების, სახარჯი მასალების არსებობა და შესაბამისობა სწავლების მეთოდებთან.
4. ხარისხის მართვის მენეჯერი აფასებს რამდენად შეესაბამება პროფესიულ სტუდენტთა შეფასების მეთოდები და სისტემა დადგენილ წესს, და იძლევა თუ არა პროგრამით გათვალისწინებული სწავლის შედეგების მიღწევის შემოწმების საშუალებას.
5. დირექტორის მოადგილე განსაზღვრავს პროგრამის პროფესიული მასწავლებლების, განმახორციელებელი პერსონალის სათანადო მომზადებას და შესაბამისობას კვალიფიკაციის სტანდარტების მოთხოვნებთან.

7. კოლეჯის პროფესიული სტუდენტი უფლებამოსილია მიმართოს ხარისხის მართვის მენეჯერს განცხადებით და მიუთითოს საგანმანათლებლო პროგრამაში გამოვლენილი ხარვეზები, სიძნელეები თუ სხვა სახის მიზეზები, რომელიც ხელს უშლის პროგრამის წარმატებით განხორციელებას. პროფესიული სტუდენტის სურვილის შემთხვევაში შესაძლებელია განცხადება ანონიმური ხასიათის იყოს.

8. კოლეჯის ხარისხის მართვის სამსახური თითოეული პროგრამის ციკლის დასრულების შემდეგ (6-9 თვე) ატარებს პროფესიული სტუდენტების გამოკითხვას, ანკეტების შევსების სხვადასხვა ფორმით: 1. სტუდენტის მიერ მასწავლებლის და საგნის/მოდულის შეფასების ანკეტა, 2. პროფესიულ სტუდენტთა მიერ პროფესიული პროგრამის შეფასება (ანონიმური კითხვარი), 3. პროფესიული საგანმანათლებლო პროგრამის/მოდულური პროგრმის განხორციელების შეფასება - გამოკითხვის ბარათი მასწავლებლებისათვის. რომელთა შინაარსი განისაზღვრება კოლეჯის დირექტორის ბრძანებით.

9. ხარისხის მართვის სამსახურის ინციატივით პერიოდულად ეწყობა მასწავლებელთა პერსონალის შეხვედრები, რომლებისთვის პროგრამის განმახორციელებელი მასწავლებლები ამზადებენ მოხსენებას პროგრამის მოდიფიცირების გზების შესახებ.

10. კოლეჯი ასევე თანამშრომლობს ჯანდაცვის სფეროს დამსაქმებელ კომპანიებთან, რასაც შედეგად მოჰყვება პროგრამის ორიენტაცია შრომის ბაზარზე მოთხოვნადი კომპეტენციებით აღჭურვილი პროფესიონალების მომზადებაზე.

11. პროფესიული საგანმანათლებლო პროგრამის, მოდულური პროგრამის განხორციელების შეფასებისათვის ხორციელდება კურსდამთავრებულთა დასაქმების სტატისტიკური მონაცემების შეგროვება. ფასდება რამდენი სტუდენტი დასაქმდა პროგრამის ათვისების გავლის შედეგად მინიჭებული კვალიფიკაციის მიხედვით და რამდენმა გააგრძელა სწავლა შემდგომ საფეხურზე.

12. საგანმანათლებლო პროგრამების შემდგომი სრულყოფის მიზნით, საგანმანათლებლო პროფესიული, მოდულური პროგრამების განხორციელების შეფასების საფუძველზე, დირექტორის მოადგილე შეიმუშავებს რეკომენდაციებს და წარუდგენს დირექტორს.

**თავი V**

**უსაფრთხოება, სამედიცინო დახმარება და სხვა აუცილებელი ღონისძიებები**

**მუხლი 19. ხანძარსაწინააღმდეგო უსაფრთხოება**

1. კოლეჯი საჭიროების შემთხვევაში უზრუნველყოფს, როგორც თანამშრომელთა ასევე სტუდენტთა და კოლეჯთან სამართლებრივად დაკავშირებულ ყველა პირთა უსაფრთხოებას და გადუდებელი სამედიცინო დახმარების აღმოჩენის შესაძლებლობას.

2. კოლეჯი, სასწავლო ბაზა, ლაბორატორიები და ადმინისტრაციის ოფისი შეესაბამება ხანძარსაწინააღმდეგო უსაფრთხოებისა და სანიტარულ - ჰიგიენური ნორმის მოთხოვნებს.

3. კოლეჯის შენობაში იკრძალება ადვილად აალებადი, ფეთქებადი და მხუთავი აირის შემცველი ნივთიერებების შეტანა დაწესებულების ადმინისტრაციის წინასწარი ინფომირებისა და მეთვალყურეობის გარეშე.

4. ხანძარსაწინააღმდეგო მოწყობილობა განთავსებულია კოლეჯის თვითოეულ სართულზე.

5. შენობაში არსებობს გეგმიური და საგანგებო, ასევე სახურავზე საავარიო გასასვლელები, რის შესახებაც საევაკუაციო მიმართულების აღმნიშვნელი ისრებით აღინიშნება კოლეჯის შენობის თვითოეული ნაწილიდან .

**მუხლი 20. კოლეჯის სასწავლო ლაბორატორიების ხანძარსაწინააღმდეგო უზუნველყოფა.**

* 1. სასწავლო ლაბორატორიებში პროფესიული სტუდენტები დაიშვებიან მხოლოდ მასწავლებლის მიერ ჩატარებული ინსტრუქტაჟის შემდეგ, რომელიც მოიცავს ლაბორატორიაში მოქცევის ზოგად წესს, ასევე იმ მასალებთან მოპყრობის წესს, რომელზედაც მუშაობა პროფესიულ სტუდენტს მოუწევს სასწავლო კომპონენტის ათვისებისას.
  2. დაუშვებელია განგაშის დროს აუცილებელი საჭიროების გარეშე დაკეტილი ლაბორატორიის გახსნა, ასევე ლაბორატორიიდან დაცული ნივთიერებების გამოტანა.
  3. იმისათვის, რომ ლაბორატორიის ოთახის თვითოული წერტილიდან უზრუნველყოფილი იყოს ევაკუაცია, ლაბორატორიის მაგიდა განთვსებულია ოთახის შუაში, ხოლო სალაბორატორიო ავეჯი კედლების გასწვრივ.
  4. ლაბორატორიის სითხეები, ფხვნილები და სხვა რეაქტივები ინახება მხოლოდ თავსახურიან ცეცხლგამძლე მინის ჭურჭელში, მათი ჭურჭლიდან ამოღება შეიძლება მხოლოდ კონკრეტული ცდის ჩატარებისთვის აუცილებელი ოდენობით. დაუშვებელია ცდის ჩატარების შემდეგ დარჩენილი ნივთიერების ლაბორატორიაში დაულუქავ მდგომარეობაში დატოვება, ნარჩენები ექვემდებარება განადგურებას დაუყოვნებლივ ლაბორატორიული მეცადინეობის დასრულების შემდეგ.

**მუხლი 21. კოლეჯის ტერიტორიაზე სამედიცინო დახმარების აღმოჩენის წესი და პირობები.**

* 1. კოლეჯში ფუნქციონირებს პირველადი სამედიცინო დახმარების აღმოჩენისათვის საჭირო მედიკამენტებით აღჭურვილი სამედიცინო დახმარების ოთახი, სადაც კოლეჯის დირექტორის მიერ დანიშნული სათანადო უფლებამოსილი პირი უზრუნველყოფს დაწესებულების თანამშრომელთა, პროფესიული სტუდენტთა და მის შენობაში მყოფ პირთა პირველადი სამედიცინო დახმარების აღმოჩენას
  2. ავადმყოფი საჭიროების შემთხვევაში ვალდებულია ექიმის მეთვალყურეობის ქვეშ დაელოდოს სასწრაფო სამედიცინო დახმარების ეკიპაჟის მოსვლას, წინააღმდეგ შემთხვევაში სამედიცინო ოთახის დატოვებისას სათანადო ჩანაწერი გააკეთოს სამედიცინო ჟურნალში.
  3. კოლეჯის პროფესიული სტუდენტი, ასვე თანამშრომელი მისი ჯანმრთელობის უსაფრთხოების უზრუნველსაყოფად კოლეჯის ადმინისტრაციას აფრთხილებს ჯანმრთელობის შესაძლო უეცარი გართულების (დიაბეტური შოკის, ეპილეფსიური გულყრის, მწვავე ალერგიული რეაქციის, ასევე ორსულობის და საოპერაციო რეაბილიტაციის მდგომარეობის) შესახებ.

**მუხლი 22. შეზღუდული შესაძლებლობების მქონე პირთა სასწავლო პროცესში ჩართულობა**

* 1. კოლეჯი უზრუნველყოფს შეზღუდული შესაძლებლობების მქონე პირთა ჩართულობას სასწავლო პროცესში, რაც გამოიხატება დაწესებულების შენობაში პანდუსისა და სართულებზე ლიფტის მეშვეობით. ასევე სპეციალურად მოწყობილი საპირფარეშოებით.
  2. საჭიროების შემთხვევაში შეზღუდული შესაძლებლობების მქონე პირთათვის კოლეჯი შეიმუშავებს ინდივიდუალურ სასწავლო გეგმას. (დირექტორის N01/15 16.08.2019 წ ბრძანება)

**მუხლი 23 . სასწავლო მიზნებისათვის გამოყენებული მასალებისა და ნედლეულის შენახვისა და გამოყენების მექანიზმები**

1. მოდულურ პროგრამაზე ჩარიცხული სტუდენტების რაოდენობის, პროგრამაში შემავალი მოდულების მასალებისა და ნედლეულის ნაწილის გათვალისწინებით ხარისხის მართვის სამსახურის მენეჯერი ახორციელებს მასალებისა და ნედლეულის შესყიდვას მოდულის დაწყებამდე და გადასცემს მოდულის განმახორციელებელ პირს;

2. თუ მოდულის პრაქტიკული მეცადინეობა ტარდება პრაქტიკის ობიექტზე სასწავლო დაწესებულება მასალებისა და ნედლეულის შეძენას იმ მოდულის ფარგლებში არ ახორციელებს, რადგან ამ ვალდებულების შესრულება ხელშეკრულებით ევალება პრაქტიკის ობიექტს;

3. მასალებისა და ნედლეულის შეძენისას მხედველობაში უნდა იქნას მიღებული მათი ვარგისიანობის ვადა, მათი გამოყენების მომენტისათვის;

4. მასალებისა და ნედლეულის შენახვა ხორციელდება შენახვის წესების დაცვით;

5. მალფუჭებადი მასალები და ნედლეული ინახება შესაბამის მაცივრებში, ინსტრუქციაში აღნიშნული შენახვის წესის შესაბამისად.

6. სასწავლო წლის დასრულებისას სამეურნეო სამსახურის უფროსი სპეციალისტის და ბუღალტრის მიერ ხორციელდება გახარჯული მასალებისა და ნედლეულის შესახებ ანგარიშგება.

**მუხლი 24. სასწავლო პროცესის ფარგლებში შექმნილი პროდუქტის შენახვისა და განკარგვის**

**წესი**

1. სასწავლო პროცესის ფარგლებში შექმნილი პროდუქტი წარმოადგენს შეფასების მტკიცებულებას და ინახება დაწესებულებაში.

2. დოკუმენტაციის სახით არსებული პროდუქტი, როგორც შედეგი (მაგ: ტესტები, პროექტები, მოდულური პროგრამის განმახორციელებელი პირის დაკვირვების ფორმები და სხვა) ინახება შექმნიდან არანაკლებ შესაბამის პროგრამაზე ჩარიცხულ პროფესიული სტუდენტებისათვის კვალიფიკაციის მინიჭებამდე , რის შემდეგაც ნადგურდება დადგენილი წესით .

3. პროდუქტი, რომელიც წარმოდგენილია ელექტრონული სახით უნდა ჩაიწეროს ინფორმაციის ციფრულ მატარებელზე და ინახება შექმნიდან არანაკლებ შესაბამის პროგრამაზე ჩარიცხულ პროფესიული სტუდენტებისათვის კვალიფიკაციის მინიჭებამდე , რის შემდეგაც ნადგურდება დადგენილი წესით.

4. პროდუქტი, რომელიც წარმოადგენს მატერიალური სახის შემოქმედებით ნაშრომს (ნახატი, მაკეტი და სხვა) რჩება დაწესებულებაში საგანმანათლებლო მიზნებისათვის;

5. პროდუქტი, რომელიც წარმოადგენს მალფუჭებად საქონელს, უნდა დაფიქსირდეს ფოტო ან ვიდეო გამოსახულების სახით, რაც ინახება არანაკლებ შესაბამის პროგრამაზე ჩარიცხულ პროფესიული სტუდენტებისათვის კვალიფიკაციის მინიჭებამდე , შემდეგ ნადგურდება დადგენილი წესით ან რჩება დაწესებულებაში საგანმანათლებლო მიზნებისათვის;

6. სასწავლო პროცესში შექმნილი პროდუქტის შენახვისას შესაძლებელი უნდა იყოს მისი შემქნელ(ებ)ის იდენტიფიკაცია.

**მუხლი 25. სასწავლო პროცესის ფარგლებში წარმოშობილი ნარჩენების უტილიზაცია**

1. სასწავლო მიზნებისათვის ორგანიზებულ ტექნოლოგიურ პროცესში წარმოშობილი ნარჩენების უტილიზაცია უნდა განხორციელდეს სახელმწიფო ორგანოების მიერ დადგენილი ნარჩენების უტილიზაციის წესების დაცვით ასეთის არსებობის შემთხვევაში. სხვა შემთხვევაში უტილიზაცია უნდა განხორციელდეს იმგვარად, რომ ზიანი არ მიადგეს გარემოს და გარშემო მყოფ პირებს;
2. ნარჩენების შეგროვებაზე და უტილიზაციაზე პასუხისმგებლობა ეკისრება სასწავლო დაწესებულებას.
3. ამ წესის მითითებული პირობების კონტროლი ეკისრება საწავლო დაწესებულების დირექტორს, ხოლო პასუხისმგებლობა შესაძლო შედეგებზე ეკისრება მატერიალური რესურსების სამსახურის უფროსს, მოდულის განმახორციელებელ პირს და ბუღალტერს.

**თავი VI**

**დასკვნითი დებულებები**

**მუხლი 26. დასკვნითი დებულებები**

1. წინამდებარე დებულებას ამტკიცებს კოლეჯის დირექტორი ბრძანების გამოცემით;
2. დებულებაში ცვლილებების შეტანა, გაუქმება ან/და ძალადაკარგულად გამოცხადება შეიძლება განხორციელდეს მხოლოდ მისი მიღებისთვის დადგენილი პროცედურების დაცვის გზით;
3. ძალადაკარგულად ჩაითვალოს კოლეჯის მიერ გამოცემული სამართლებრივი აქტების ის ნორმები, რომლებიც განსხვავებულად აწესრიგებენ ამ დებულებით განსაზღვრულ ურთიერთობებს.